ประกาศกรมการขนส่งทางบกเรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตรายพ.ศ. ๒๕๖๓ ตามที่ได้มีประกาศกรมการขนส่งทางบก เรื่องเอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตราย พ.ศ. ๒๕๕๙ ลงวันที่๘ สิงหาคม พ.ศ. ๒๕๕๙ และที่แก้ไขเพิ่มเติมไว้แล้ว นั้นโดยที่เป็นการสมควรแก้ไขปรับปรุงประกาศดังกล่าวให้สอดคล้องกับแผนการยกระดับมาตรฐานรถที่ใช้ในการขนส่งวัตถุอันตราย และให้เป็นไปตามแผนการจัดให้มีหน่วยงานที่ทำการอบรมและทดสอบหลักสูตรการขับรถวัตถุอันตรายรวมทั้งเพื่อให้ผู้ประกอบการขนส่งวัตถุอันตรายมีความเชื่อมั่นในคุณภาพและมาตรฐานการจัดให้มีหนังสือรับรองการให้ความเห็นชอบรถที่ใช้ในการขนส่งวัตถุอันตรายและหนังสือรับรองผ่านการอบรมหลักสูตรการขับรถที่ใช้ในการขนส่งวัตถุอันตรายของผู้ขับรถตลอดจนให้สอดคล้องกับสภาพข้อเท็จจริงในการขนส่งวัตถุอันตราย อาศัยอำนาจตามความในข้อ๓ (๓) ของกฎกระทรวงความปลอดภัยในการขนส่งวัตถุอันตรายทางถนน พ.ศ. ๒๕๕๘ อธิบดีกรมการขนส่งทางบกออกประกาศไว้ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตรายพ.ศ. ๒๕๕๙(๒) ประกาศกรมการขนส่งทางบก เรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตราย(ฉบับที่ ๒) พ.ศ. ๒๕๖๑(๓) ประกาศกรมการขนส่งทางบก เรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตราย(ฉบับที่ ๓) พ.ศ. ๒๕๖๒(๔) ประกาศกรมการขนส่งทางบก เรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตราย(ฉบับที่ ๔) พ.ศ. ๒๕๖๒(๕) ประกาศกรมการขนส่งทางบก เรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตราย(ฉบับที่ ๕) พ.ศ. ๒๕๖๓ข้อ ๒ ในประกาศนี้ผู้ได้รับใบอนุญาตประกอบการขนส่ง หมายถึงผู้ซึ่งได้รับใบอนุญาตประกอบการขนส่งประเภทการขนส่งไม่ประจำทางหรือการขนส่งส่วนบุคคลด้วยรถที่ใช้ในการขนส่งสัตว์หรือสิ่งของที่นําไปใช้ในการขนส่งวัตถุอันตราย ทั้งการขนส่งภายในประเทศและระหว่างประเทศวัตถุอันตราย หมายถึง วัตถุอันตรายตามประเภทที่กำหนดไว้ในประกาศกรมการขนส่งทางบกเรื่อง กำหนดประเภทหรือชนิดและลักษณะการบรรทุกวัตถุอันตรายที่ผู้ขับรถต้องได้รับใบอนุญาตเป็นผู้ขับรถชนิดที่ ๔ตารางบัญชีรายชื่อวัตถุอันตราย หมายถึง รายชื่อวัตถุอันตรายตามประกาศกรมการขนส่งทางบก เรื่อง รายชื่อวัตถุอันตราย พ.ศ. ๒๕๕๙ บรรจุภัณฑ์ที่ใช้กอบกู้ หมายถึง บรรจุภัณฑ์พิเศษที่นำไปใช้บรรจุหีบห่อของวัตถุอันตรายที่ชำรุดบกพร่อง หรือมีการรั่วไหล หรือบรรจุวัตถุอันตรายที่หกหรือรั่วไหล เพื่อใช้ในการขนส่งวัตถุอันตรายไปกำจัดทิ้งข้อ ๓ เอกสารการขนส่งที่ต้องจัดให้มีขณะทำการขนส่งวัตถุอันตรายมีดังต่อไปนี้(๑) เอกสารกำกับการขนส่ง หรือเอกสารอื่นที่ให้ข้อมูลรายละเอียดของวัตถุอันตรายที่ขนส่งครบถ้วนตามประกาศนี้(๒) เอกสารข้อแนะนำเป็นลายลักษณ์อักษรที่แสดงข้อปฏิบัติในกรณีเกิดอุบัติเหตุหรือเหตุฉุกเฉินลักษณะความเป็นอันตรายของวัตถุอันตรายแต่ละประเภทและข้อปฏิบัติเบื้องต้น และรายการอุปกรณ์เครื่องมือเครื่องใช้ที่จําเป็นหรือที่ใช้สำหรับป้องกันอันตรายเมื่อมีอุบัติเหตุหรือเหตุฉุกเฉินเกิดขึ้น(๓) หนังสือรับรองการให้ความเห็นชอบรถที่ใช้ในการขนส่งวัตถุอันตรายทั้งนี้ เฉพาะกรณีการใช้รถตามข้อ ๘ เว้นแต่กรณีการขนส่งในลักษณะหรือปริมาณที่อาจก่อให้เกิดอันตรายน้อยตามประกาศกรมการขนส่งทางบก เรื่อง ข้อยกเว้นสำหรับการขนส่งวัตถุอันตรายในลักษณะหรือปริมาณที่อาจก่อให้เกิดอันตรายน้อยพ.ศ. ๒๕๕๙ ให้ได้รับยกเว้น(๔) หนังสือรับรองผ่านการอบรมหลักสูตรการขับรถที่ใช้ในการขนส่งวัตถุอันตรายของผู้ขับรถ(๕) เอกสารระบุตัวตนของผู้ขับรถที่ทางราชการออกให้ข้อ ๔ ในการขนส่งวัตถุอันตรายภายในประเทศ ผู้ได้รับใบอนุญาตประกอบการขนส่งต้องจัดทำเอกสารการขนส่งเป็นภาษาไทย เว้นแต่เป็นรายละเอียดข้อมูลจำเพาะที่ต้องระบุเป็นภาษาอังกฤษให้ใช้ภาษาอังกฤษแทนได้ ทั้งนี้ หากเป็นการขนส่งระหว่างประเทศต้องจัดทำเอกสารการขนส่งเป็นภาษาอังกฤษด้วย โดยจะจัดทำเพิ่มเติมเป็นอีกหนึ่งฉบับหรือจะจัดทำเป็นสองภาษาในฉบับเดียวกันก็ได้ข้อ ๕ ผู้ได้รับใบอนุญาตประกอบการขนส่งต้องจัดให้มีเอกสารกำกับการขนส่งหรือเอกสารอื่นที่ให้ข้อมูลรายละเอียดของวัตถุอันตรายที่ขนส่งไว้ประจำรถ ซึ่งมีรายละเอียดและการแสดงข้อมูลของวัตถุอันตรายที่ขนส่งดังต่อไปนี้(๑) รายละเอียดข้อมูล(ก) หมายเลขสหประชาชาติของวัตถุอันตราย (UN Number) โดยมีตัวอักษรภาษาอังกฤษ คำว่า UN นำหน้า(ข) ชื่อที่ถูกต้องในการขนส่งของวัตถุอันตรายและในกรณีวัตถุอันตรายนั้นมีข้อกำหนดพิเศษหมายเลข ๒๗๔ ปรากฏในคอลัมน์ (๖) ของตารางบัญชีรายชื่อวัตถุอันตรายให้ใส่ชื่อทางเทคนิคหรือชื่อทางเคมีด้วย(ค) หมายเลขรูปแบบฉลากหรือป้ายของวัตถุอันตรายที่เป็นความเสี่ยงหลักและความเสี่ยงรองในวงเล็บ (ถ้ามี) ตามที่ปรากฏในคอลัมน์ (๕) ของตารางบัญชีรายชื่อวัตถุอันตราย(ง) กลุ่มการบรรจุของวัตถุอันตราย (ถ้ามี)ตามที่ปรากฏในคอลัมน์ (๔) ของตารางบัญชีรายชื่อวัตถุอันตราย(จ) รหัสการขับรถผ่านอุโมงค์ (กรณีเส้นทางที่ใช้ทำการขนส่งมีการขับรถผ่านอุโมงค์)(ฉ) ชนิดและจำนวนของภาชนะบรรจุ(ช) ปริมาณรวมของวัตถุอันตรายแต่ละหมายเลขสหประชาชาติ(เป็นปริมาตรหรือน้ำหนักรวมหรือน้ำหนักสุทธิ แล้วแต่กรณี)(ซ) ชื่อและที่อยู่ของผู้ส่ง(ฌ) ชื่อและที่อยู่ของผู้รับ(๒) การแสดงข้อมูลตาม (๑) ให้เรียงตามลำดับข้อเว้นแต่ (ฉ) (ช) (ซ) และ (ฌ) ให้สลับตำแหน่งกันได้(๓) การขนส่งของเสียอันตราย ให้เพิ่มคำว่า"ของเสีย" (WASTE) ระหว่างหมายเลขสหประชาชาติกับชื่อที่ถูกต้องในการขนส่งของวัตถุอันตราย(๔) ภาชนะบรรจุที่ผ่านการใช้งานหรือถ่ายสารออกแล้วแต่ยังไม่ได้ล้างทำความสะอาด ให้เพิ่มคำว่า ภาชนะเปล่ายังไม่ได้ทำความสะอาด(EMPTY UNCLEANED) หรือ มีสารเดิมตกค้างอยู่ (RESIDUE LAST CONTAINED) ก่อนหมายเลขสหประชาชาติของวัตถุอันตราย หรือต่อท้ายรหัสการขับรถผ่านอุโมงค์(๕) การขนส่งวัตถุอันตรายที่เป็นอันตรายต่อสิ่งแวดล้อมให้เพิ่มคำว่า อันตรายต่อสิ่งแวดล้อม (ENVIRONMENTALLY HAZARDOUS) ต่อท้ายรหัสการขับรถผ่านอุโมงค์(๖) การใช้บรรจุภัณฑ์ที่ใช้กอบกู้ ให้เพิ่มคำว่าบรรจุภัณฑ์ที่ใช้กอบกู้ (SALVAGE PACKAGING) ต่อท้ายรหัสการขับรถผ่านอุโมงค์(๗) การขนส่งของเหลวในแท็งก์ (แท็งก์ติดตรึงกับตัวรถหรือแท็งก์คอนเทนเนอร์)ที่มีอุณหภูมิสูงกว่า ๑๐๐ องศาเซลเซียส หรือของแข็งในแท็งก์(แท็งก์ติดตรึงกับตัวรถหรือแท็งก์คอนเทนเนอร์) ที่มีอุณหภูมิสูงกว่า ๒๔๐ องศาเซลเซียสให้เพิ่มคำว่า อุณหภูมิสูง (ELEVATED TEMPERATURE) หรือ หลอมละลาย (MOLTEN) หรือ ร้อน (HOT) ก่อนชื่อที่ถูกต้องในการขนส่งของวัตถุอันตรายหากไม่ปรากฏคำดังกล่าวในชื่อที่ถูกต้องในการขนส่งตัวอย่างการแสดงข้อมูลวัตถุอันตรายในเอกสารกำกับการขนส่งตามข้อ๔ข้อย่อย(ก)(ข)(ค)(ง)(จ)ข้อกำหนดพิเศษ(๒)UN ๒๙๒๔FLAMMABLE LIQUID, CORROSIVE, N.O.S. (ethanol/acetic acid)๓(๘)II(D/E)(๓)UN ๑๑๙๓WASTE FLAMMABLE LIQUID, N.O.S. (toluene and ethyl alcohol)๓II(D/E)(๔)UN ๑๐๙๘ALLYL ALCOHOL๖.๑(๓)I(C/D)EMPTY, UNCLEANED(๕)UN ๑๑๓๓ADHESIVES๓II(D/E)ENVIRONMENTALLY HAZARDOUS(๖)UN ๑๒๐๓GASOLINE๓II(D/E)SALVAGE PACKAGING(๗)UN ๓๒๕๗ELEVATED TEMPERATURE LIQUID, N.O.S. (Asphalt, oxidised)๙III(D)ภาชนะบรรจุที่ผ่านการใช้งานหรือถ่ายสารออกแล้วแต่ยังไม่ได้ล้างทำความสะอาด ต้องมีเอกสารกำกับการขนส่งตามวรรคหนึ่งไว้ประจำรถด้วยเอกสารกำกับการขนส่งให้เป็นไปตามแบบที่กำหนดไว้ท้ายประกาศหรือแบบอื่นที่มีข้อมูลและการแสดงข้อมูลตามวรรคหนึ่งข้อ ๖ ผู้ได้รับใบอนุญาตประกอบการขนส่งต้องเก็บสำเนาเอกสารกำกับการขนส่งไว้อย่างน้อย ๓ เดือน โดยหากจัดเก็บไว้ในระบบคอมพิวเตอร์ต้องสามารถพิมพ์ออกมาเป็นเอกสารได้ทันทีเมื่อมีการเรียกตรวจจากเจ้าหน้าที่ข้อ ๗ ผู้ได้รับใบอนุญาตประกอบการขนส่ง ต้องจัดให้มีเอกสารข้อแนะนำเป็นลายลักษณ์อักษรไว้ประจำรถ ซึ่งมีรายละเอียดตามที่กำหนดไว้ท้ายประกาศข้อ ๘ ผู้ได้รับใบอนุญาตประกอบการขนส่ง ซึ่งใช้รถขนส่งของเหลวไวไฟที่มีจุดวาบไฟไม่เกินกว่า ๖๐ องศาเซลเซียส หรือขนส่งก๊าซไวไฟ(Flammable : FL) ตามลักษณะดังต่อไปนี้ ต้องแนบหนังสือรับรองการให้ความเห็นชอบรถ ตามแบบที่กรมการขนส่งทางบกกำหนด(๑) รถที่ติดตั้งแท็งก์ติดตรึง รถที่ติดตั้งแท็งก์ยึดติดไม่ถาวร(Demountable Tanks) และรถที่ติดตั้งภาชนะบรรจุก๊าซแบบแบตเตอรี่ (Battery Vehicle) ที่มีความจุเกินกว่า ๑,๐๐๐ ลิตร(๒) รถที่บรรทุกแท็งก์คอนเทนเนอร์ รถที่บรรทุกแท็งก์ที่ยกและเคลื่อนย้ายได้และรถที่บรรทุกภาชนะบรรจุก๊าซแบบกลุ่ม (Multiple Element Gas Container : MEGC) ที่มีความจุเกินกว่า ๓,๐๐๐ ลิตรหนังสือรับรองการให้ความเห็นชอบรถตามวรรคหนึ่งให้มีอายุไม่เกิน๑ ปี นับแต่วันออกหนังสือรับรอง โดยให้ต่ออายุหนังสือรับรองได้ล่วงหน้าไม่เกิน๑ เดือน หรือหลังจากหนังสือรับรองสิ้นอายุไม่เกิน ๑ เดือนข้อ ๙ ผู้ขับรถต้องมีหนังสือรับรองผ่านการอบรมหลักสูตรการขับรถที่ใช้ในการขนส่งวัตถุอันตรายจากกรมการขนส่งทางบกซึ่งตรงกับลักษณะรถหรือประเภทวัตถุอันตรายที่ทำการขนส่งอยู่กับตัวตลอดเวลาที่ทำการขนส่งข้อ ๑๐ ผู้ขับรถต้องมีเอกสารระบุตัวตนที่มีรูปถ่ายที่ทางราชการออกให้ไว้อยู่กับตัวตลอดเวลาที่ทำการขนส่งเช่น ใบอนุญาตเป็นผู้ขับรถ บัตรประจำตัวประชาชน หนังสือเดินทาง และพร้อมแสดงเอกสารดังกล่าวเมื่อมีการเรียกตรวจจากเจ้าหน้าที่ข้อ ๑๑ ผู้ขับรถต้องศึกษาและทำความเข้าใจในเอกสารข้อแนะนำเป็นลายลักษณ์อักษรและต้องจัดเก็บเอกสารดังกล่าวไว้ในที่ที่สามารถนำมาใช้งานได้โดยสะดวกข้อ ๑๒ ประกาศนี้ให้ใช้บังคับภายใต้เงื่อนไข ดังต่อไปนี้(๑) การจัดให้มีหนังสือรับรองการให้ความเห็นชอบรถตามข้อ๘ ให้ใช้บังคับกับรถที่จดทะเบียนใหม่ซึ่งได้รับความเห็นชอบแบบตั้งแต่วันที่๑ มกราคม พ.ศ. ๒๕๖๗ เป็นต้นไป ทั้งนี้ไม่ใช้บังคับกับรถที่ได้จดทะเบียนไว้แล้วแต่ได้แจ้งเลิกใช้รถตามมาตรา ๗๙ แห่งพระราชบัญญัติการขนส่งทางบก พ.ศ. ๒๕๒๒ ซึ่งมีการเปลี่ยนตัวถังเป็นรถขนส่งของเหลวไวไฟที่มีจุดวาบไฟไม่เกินกว่า๖๐ องศาเซลเซียส หรือขนส่งก๊าซไวไฟ (Flammable : FL) แล้วนำมาจดทะเบียนใหม่(๒) การจัดให้มีหนังสือรับรองผ่านการอบรมหลักสูตรการขับรถที่ใช้ในการขนส่งวัตถุอันตรายตามข้อ ๙ ให้ใช้บังคับตั้งแต่วันที่๑ มกราคม พ.ศ. ๒๕๖๕ เป็นต้นไปข้อ ๑๓[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณวันที่ ๒๕ ธันวาคม พ.ศ. ๒๕๖๓จิรุตม์วิศาลจิตรอธิบดีกรมการขนส่งทางบก[เอกสารแนบท้าย]๑.แบบเอกสารกำกับการขนส่ง๒.รายละเอียดของเอกสารข้อแนะนำเป็นลายลักษณ์อักษร๓.หนังสือรับรองการให้ความเห็นชอบรถสำหรับรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตราย(ดูข้อมูลจากภาพกฎหมาย)ธนบดี/จัดทำ๒๙ มกราคม ๒๕๖๔สุภาทิพย์/ตรวจ๕ กุมภาพันธ์๒๕๖๔[๑] ราชกิจจานุเบกษาเล่ม ๑๓๗/ตอนพิเศษ ๓๐๕ ง/หน้า ๓๒/๓๐ ธันวาคม ๒๕๖๓